## Pravilnik o načinu obavljanja poslova odjela osiguranja u kaznionicama i zatvorima

### NN 43/2002 (24.4.2002.), Pravilnik o načinu obavljanja poslova odjela osiguranja u kaznionicama i zatvorima

# MINISTARSTVO PRAVOSUĐA, UPRAVE I LOKALNE SAMOUPRAVE

895

Na teme­lju članka 33. stavka 8. Zakona o izvršava­nju kazne zatvora
(»Narodne novine«, broj 128/99., 55/00., 59/00., 129/00., 59/01. i 67/01.),
ministrica pravosuđa, uprave i lokalne samouprave donosi

## PRAVILNIK

### O NAČINU OBAVLJANJA POSLOVA ODJELA OSIGURANJA U KAZNIONICAMA I ZATVORIMA

I. OPĆE ODREDBE

Članak 1.

Ovim Pravilnikom propisuje se
način obav­lja­nja poslova odjela osigura­nja u kaznionicama i zatvorima Uprave
za zatvorski sustav Ministarstva pravosuđa, uprave i lokalne samouprave (u da­lj­njem
tekstu: kaznionice i zatvori).

Članak 2.

Radi provođe­nja ovog
Pravilnika upravite­lj kaznionice, odnosno zatvora donosi plan osigura­nja.

Planom osigura­nja utvrđuju
se:

– postupci i mjere za održava­nje
sigurnosti u kaznionici, odnosno zatvoru,

– vrsta i količina opreme i
naoruža­nja,

– način obav­lja­nja poslova
radnih mjesta odjela osigura­nja,

– oprema i naoruža­nje na
pojedinom radnom mjestu,

– prostor koji se osigurava,
zone motre­nja i kreta­nja službenika na radnim mjestima va­njskog osigura­nja,

– znakovi za komunicira­nje i
prepoznava­nje,

– način primopredaje službe
na radnim mjestima,

– postupci i mjere u slučaju
organiziranog narušava­nja reda i ste­ge, požara, elementarnih nepogoda ili
drugim izvanrednim okolnostima,

– plan pretrage prostorija u
kojima borave zatvorenici,

– drugi postupci i mjere značajni
za sigurnost.

Plan osigura­nja dostav­lja
se Središ­njem uredu Uprave za zatvorski sustav Ministarstva pravosuđa, uprave
i lokalne samouprave (u da­lj­njem tekstu: Središ­nji ured).

II. POSEBNE OBVEZE SLUŽBENIKA ODJELA OSIGURANJA

Članak 3.

Službenik odjela osigura­nja (u da­lj­njem tekstu: službenik pra­vosudne
policije) obvezan je:

– prije dolaska na radno mjesto obratiti se nadređenom službeniku radi
pre­gleda ispravnosti opreme i naoruža­nja,

– primopredaju poslova obaviti prema planu osigura­nja za radno mjesto
na koje je raspoređen,

– poslove obav­ljati propisno odjeven i naoružan prema opisu poslova
radnog mjesta na koje je raspoređen i planu osigura­nja,

– izvijestiti nadređenog službenika o sta­nju iz ­nje­govog djelokruga
rada,

– surađivati sa službenicima drugih ustrojstvenih jedinica u provođe­nju
programa izvršava­nja kazne zatvora,

– poduzimati protupožarne mjere,

– čuvati i držati u ispravnom sta­nju odoru, opremu i naoruža­nje,

– javiti se u kaznionicu, odnosno zatvor odmah po sazna­nju za elementarnu
nepogodu, požar, pobunu zatvorenika i druge izvanredne okolnosti,

– izvršavati druge obveze utvrđene planom osigura­nja kaznionice,
odnosno zatvora.

Članak 4.

Službenik pravosudne policije obvezan je održavati tjelesnu kondiciju
radi obav­lja­nja službenih zadaća i u tu svrhu pohađati nastavu tjelovježbe,
borilačkih vještina i gađa­nja iz vatrenog oružja prema utvrđenim programima.

Najma­nje jedanput godiš­nje obavit će se provjera tjelesne kondicije i
sposobnosti službenika pravosudne policije te gađa­nja iz vatrenog oružja, o čemu
će upravite­lj izvijestiti Središ­nji ured.

Članak 5.

Službeniku pravosudne policije zabra­njeno je:

– napustiti radno mjesto prije zamjene,

– obav­ljati rad­nju koja onemogućuje ili uma­njuje mogućnost nadzora
nad zatvorenicima, objektima odnosno prostorima koje osigurava,

– doći na rad s alkoholom ili drugim opojnim sredstvom u organizmu ili
ih tijekom rada konzumirati,

– noću samom ulaziti u prostorije u kojima borave zatvorenici,

– samom ulaziti u prostoriju u kojoj se prema zatvoreniku izvršava
posebna mjera održava­nja reda i sigurnosti,

– samom ulaziti u prostoriju u kojoj se prema zatvorenicima izvršava ste­govna
mjera upućiva­nja u samicu.

Postupa­nje protivno odredbama stavka 1. ovoga članka predstav­lja tešku
povredu službene dužnosti.

III. POSLOVI ODJELA OSIGURANJA

Članak 6.

Poslovi odjela osigura­nja jesu:

1. dežurstvo,

2. va­njsko osigura­nje,

3. unutar­nje osigura­nje,

4. pretraga,

5. sprovođe­nje.

1. Dežurstvo

Članak 7.

Dežurstvo obuhvaća praće­nje
i nadzira­nje pravilnog i pravovremenog obav­lja­nja poslova iz djelokruga
odjela osigura­nja prema dnevnom rasporedu poslova i koordinaciju unutar­nje­g
i va­nj­skog osigura­nja, a u odnosu na službenike pravosudne policije i pridržava­nja
posebnih obveza i zabrana iz članka 3. i 5. ovoga Pravilnika.

Članak 8.

U obav­lja­nju dežurstva službenik
pravosudne policije će:

– prilikom preuzima­nja
smjene utvrditi sta­nje u kaznionici ili zatvoru,

– u odsutnosti nadređenih službenika
koordinirati obav­lja­nje svih poslova u kaznionici ili zatvoru i obav­ljati
poslove iz djelokruga načelnika odjela osigura­nja ili upravite­lja, osim onih
koje načelnik odjela osigura­nja ili upravite­lj moraju osobno obaviti,

– voditi k­njigu dežurstva i
propisane evidencije.

2. Va­njsko osigura­nje

Članak 9.

Va­njsko osigura­nje obuhvaća
nadzor i zaštitu zatvorenika, kaznionica i zatvora te ­njihove imovine.

Va­njsko osigura­nje obav­lja
se na mjestu, u pokretu, ophod­njom ili na drugi način predviđen planom osigura­nja.

Članak 10.

Va­njsko osigura­nje obav­lja
službenik pravosudne policije naoružan i oprem­ljen drugom opremom predviđenom
planom osigura­nja i opisom poslova radnog mjesta.

Članak 11.

Službenik pravosudne policije
na va­njskom osigura­nju će:

– zabraniti neovlaštenoj
osobi pristup prostoru, odnosno objektu koje­g osigurava,

– noću zabraniti pristup
osobi koja ne zna posebne znakove raspoznava­nja, a u posebnim okolnostima
predviđenim planom osigura­nja i noću i da­nju,

– održavati vezu sa službenicima
na drugim radnim mjestima va­njskog osigura­nja sa službenicima va­njskog
osigura­nja na drugim radnim mjestima i nadređenim službenikom na način utvrđen
planom osigura­nja i opisom poslova radnog mjesta,

– odmah izvijestiti nadređenog
službenika o svim događa­jima u blizini prostora, odnosno objekta koje­g
osigurava, ako su značajni za sigurnost,

– utvrditi identitet osobe
koja se neovlašteno nalazi u prostoru koji osigurava i o tome odmah izvijestiti
nadređenog službenika.

Članak 12.

Traja­nje smjene na va­njskom
osigura­nju određuje se ovisno o atmosferskim i radnim uvjetima a najdu­lje dva
sata neprekidno.

Članak 13.

Službeni psi smiju se
koristiti na va­njskom osigura­nju su­klad­no općim propisima o zaštiti životi­nja.

Službenik pravosudne policije
smije voditi istovremeno na povodniku najviše dva psa s br­njicom.

3. Unutar­nje osigura­nje

Članak 14.

Unutar­nje osigura­nje obuhvaća
nadzor nad zatvorenicima u kaznionici ili zatvoru, održava­nje unutar­nje­g
reda i ste­ge među zatvorenicima, zaštitu zaposlenika i osoba koje ovlašteno
borave u kaznionici ili zatvoru, te imovine.

Članak 15.

Službenik pravosudne policije
na unutar­njem osigura­nju će:

– nadzirati zatvorenike
tijekom dnevnog rasporeda i za vrijeme spava­nja,

– bi­lježiti zapaža­nja o
ponaša­nju i radu zatvorenika koja su od značaja za provođe­nje programa izvršava­nja
kazne zatvora, održava­nje reda, ste­ge i sigurnosti,

– sprječavati samovo­ljno uda­ljava­nje
zatvorenika iz prostora u kojemu se provode aktivnosti prema kućnom redu,
dnevnom rasporedu i programu izvršava­nja kazne zatvora,

– surađivati s ovlaštenim službenim
osobama radi provođe­nja programa izvršava­nja kazne zatvora,

– onemogućavati zatvorenika u
izradi predmeta pogodnih za napad ili drugih predmeta čije drža­nje nije dopušteno,

– onemogućavati zatvorenika
da bez dopušte­nja iznosi predmet iz radionice,

– pretraživati zatvorenika.

4. Pretraga

Članak 16.

Pretraga obuhvaća: pretragu
osoba (zatvorenika, zaposlenika, posjetite­lja, branite­lja ili punomoćnika
zatvorenika), stvari, prostorija, prostora kaznionice ili zatvora, te vozila
koja ulaze ili izlaze iz kaznionice ili zatvora.

Članak 17.

Pretraga osobe je djelomična
ili teme­ljita.

Djelomična pretraga osobe je
uvid u sadržaj ­njezine odjeće i obuće, a obav­lja se na način da službenik
pravosudne policije otvorenih šaka i jednoličnim pokretom tj. laganim dodirom
bez zastoja prelazi po odjeći koju pretražuje, te pre­gled obuće.

Teme­ljitu pretragu osobe
obav­ljaju najma­nje dva službenika pravosudne policije u zasebnoj prostoriji,
bez nazočnosti drugih osoba, deta­ljnim pre­gledom i uvidom u sadržaj odjeće,
obuće i stvari osobe koja se pretražuje.

Pre­gled tjelesnih otvora
obav­lja se u zatvorenoj prostoriji bez nazočnosti drugih osoba, a u
prisutnosti službenika pravosudne policije.

Prilikom pretrage osobe i ­njezinih
stvari smiju se koristiti tehnička pomagala (detektori, sustav ogledala i sl.).

Pretragu osobe bez tehničkih
pomagala obav­lja službenik pravosudne policije istog spola kao osoba koja se
pretražuje.

Članak 18.

Posjetite­lji, branite­lj ili punomoćnik koji bez nadzora posje­ćuju
zatvorenika u zatvoru, zatvorenoj ili poluotvorenoj kaznionici, pretražit će se
djelomično a teme­ljito u slučaju sum­nje da unose nedopuštene stvari ili
tvari.

Članak 19.

Djelomična pretraga zatvorenika obavit će se:

– nakon završetka rada u radionici i po povratku s radilišta izvan
kaznionice ili zatvora,

– nakon završetka slobodnih aktivnosti vezanih za uporabu opasnih i
nedopuštenih sredstava,

– u slučaju kada su zatvoreniku bili dostupni predmeti čije je drža­nje
zabra­njeno,

– prije sprovođe­nja.

Članak 20.

Teme­ljita pretraga zatvorenika obavit će se:

– kod prijama na izdržava­nje kazne i otpusta,

– prije smještaja u posebno osiguranu prostoriju bez opasnih stvari,
prilikom odvaja­nja od ostalih zatvorenika, prije smještaja na odjel pojačanog
nadzora i osam­lje­nja,

– prije upućiva­nja u samicu,

– prije svakog izlaska iz
zatvora, odnosno zatvorene ili poluotvorene kaznionice i nakon povratka,

– nakon sprovođe­nja ako je u
tijelu u koje je sproveden bio bez nadzora,

– prije i nakon posjete bez
nadzora,

– ako postoji sum­nja da
posjeduje ili sakriva predmete ili tvari čije drža­nje je zabra­njeno.

Članak 21.

Pretraga prostorija i
prostora obuhvaća pre­gled prostorije i prostora u kojoj zatvorenici borave,
rade ili se kreću, opreme, uređaja i drugih stvari koje se u ­njima nalaze kao
i zidova i podova, a obav­lja se prema planu osigura­nja (redovita), a najma­nje
dva puta u godini.

Pretraga prostorija i
prostora obav­lja se uvijek kad postoji sum­nja da se u ­njima nalaze stvari
ili tvari čije drža­nje nije dopušteno ili kad postoji sum­nja da zatvorenici
obav­ljaju nedopuštene rad­nje (izvanredna).

Pretragom se pretražuju
pojedine prostorije ili prostori (posebna) ili sve prostorije i prostori kaznionice
ili zatvora (opća).

Prigodom pretrage prostorija
i prostora pretražuju se i zatvorenici i stvari.

Za obav­lja­nje pretrage
prostorija i prostora mogu se koristiti i službeni psi.

Članak 22.

Stvar ili tvar koja je
pretragom pronađena, a čije drža­nje zatvorenicima nije dopušteno, te nedopuštene
stvari pronađene pretragom zaposlenika ili posjetite­lja, oduzet će se.

O oduzetoj stvari sastav­lja
se zapisnik koji potpisuje službenik pravosudne policije i osoba od koje je
stvar oduzeta. Primjerak zapisnika uručit će se osobi od koje je stvar oduzeta.

Na teme­lju odluke upravite­lja
oduzeta stvar može se komisijski uništiti, o čemu se sastav­lja zapisnik.

5. Sprovođe­nje

Članak 23.

Sprovođe­nje je odvođe­nje
ili dovođe­nje zatvorenika iz kaznionice ili zatvora.

Službenik pravosudne policije
obav­lja sprovođe­nje naoružan i nosi opremu utvrđenu planom osigura­nja i
opisom poslova radnog mjesta.

Sprovođe­nje se obav­lja pješice,
službenim vozilom ili sredstvima javnog prijevoza.

Članak 24.

Zatvorenika se sprovodi:

– na zahtjev suda ili drugog
tijela državne vlasti sukladno zakonu,

– radi premješta­nja ili upućiva­nja
u drugu kaznionicu ili zatvor,

– radi liječe­nja ili
medicinske pomoći u zdravstvenoj ustanovi,

– u drugim slučajevima propisanim
Zakonom.

Članak 25.

Sprovođe­nje se određuje
pisanim nalogom za sprovođe­nje koji sadrži:

– ime, prezime i matični broj
zatvorenika,

– oznaku tijela državne
vlasti ili mjesto u koje se sprovodi i svrhu sprovođe­nja,

– naznaku prijevoznog sredstva,
pravac i put kreta­nja do odredišta sprovođe­nja,

– stupa­nj rizika za bije­g
zatvorenika i stupa­nj opasnosti zatvorenika,

– mjere sigurnosti koje se
mogu poduzimati tijekom sprovođe­nja,

– naputak o ovlašte­nju za
primjenu vatrenog oružja,

– vrijeme sprovođe­nja,

– ime i prezime, zva­nje službenika
pravosudne policije određenih za sprovođe­nje (grupa za sprovođe­nje) i vodite­lja
sprovođe­nja,

– napomene značajne za sprovođe­nje.

Članak 26.

Broj službenika za sprovođe­nje
odredit će se ovisno o broju zatvorenika, ­njihovoj fizičkoj konstituciji i
osobinama koje su od značaja za sigurnost, posebnim mjerama sigurnosti koje će
se poduzimati, te traja­nju sprovođe­nja.

Nadređeni službenik upoznat će
vodite­lja sprovođe­nja s podacima o zatvoreniku koje­g se sprovodi, a koji su
značajni za uspješnost sprovođe­nja.

Ako se zatvorenika premješta,
prije početka sprovođe­nja vodite­lj sprovođe­nja preuzet će s pologa popisane
stvari i novac zatvorenika.

Članak 27.

Vodite­lj sprovođe­nja
upozorit će zatvorenika prema kojem je u slučaju bije­ga dopuštena primjena
vatrenog oružja.

Članak 28.

Sprovođe­nje se obav­lja bez
zaustav­lja­nja i skreta­nja s pravca i puta sprovođe­nja utvrđenog nalogom,
osim ukoliko je uvjetovano okolnostima koje su izvan vo­lje službenika (bolest,
sta­nje u prometu, kvar na vozilu i sl.).

U slučaju zaustav­lja­nja, ukoliko je moguće, zaustavit će se u najbližoj
kaznionici, zatvoru ili policijskoj postaji.

Ako je sprovođe­nje onemogućeno zbog kvara vozila, zatražit će se pomoć
najbliže kaznionice, zatvora ili policijske postaje.

Članak 29.

Zatvoreniku će se tijekom sprovođe­nja dozvoliti korište­nje sanitarnih
prostorija u javnim objektima nakon ­njihovog pre­gleda i na način koji omogućuje
stalni nadzor zatvorenika poštujući u najvećoj mogućoj mjeri njegovo
dostojanstvo.

Članak 30.

Zatvorenika koji se razboli tijekom sprovođe­nja sprovest će se do
najbliže zdravstvene ustanove radi medicinske pomoći.

Ukoliko se zbog bolesti zatvorenika sprovođe­nje ne može nastaviti, zatvorenika
će se sprovesti u najbližu zdravstvenu ustanovu i ostaviti uz nadzor službenika
pravosudne policije, o čemu će se izvijestiti upravite­lja.

Članak 31.

Službenici pravosudne policije tijekom sprovođe­nja komunicirat će sa
zatvorenicima samo u mjeri nužnoj za uspješno obav­lja­nje sprovođe­nja, a
onemogućit će komunicira­nje zatvorenika s drugim osobama.

Članak 32.

U slučaju smrti zatvorenika tijekom sprovođe­nja, zastat će se sa sprovođe­njem
i o tome izvijestiti najbližu stanicu zdravstvene hitne pomoći, policijsku
postaju i upravite­lja.

Ako se sprovodi više zatvorenika, a u grupi za sprovođe­nje sudjeluje
dovo­ljan broj službenika pravosudne policije, sa sprovođe­njem ostalih
zatvorenika će se nastaviti.

Članak 33.

Nakon obav­ljenog sprovođe­nja zatvorenika, službenik pravosudne
policije zatražit će potvrdu o obav­ljenom sprovođe­nju na nalogu za sprovođe­nje,
a ako se zatvorenika premješta i potvrdu o predaji ­nje­govih stvari i novca.

Članak 34.

Vodite­lj sprovođe­nja podnosi izvješće upravite­lju o obav­ljenom
sprovođe­nju.

6. Nadzor obav­lja­nja poslova osigura­nja

Članak 35.

Načelnik odjela osigura­nja nadzire obav­lja­nje poslova osigu­ra­nja u
kaznionici, odnosno zatvoru.

Nadzor obuhvaća pravilnost i pravovremenost obav­lja­nja poslova iz
djelokruga odjela osigura­nja, pridržava­nja propisa od strane službenika
pravosudne policije i pruža­nja stručne pomoći službenika pravosudne policije u
obav­lja­nju službenih zadaća.

Nadzor se obav­lja neposrednim uvidom i sudjelova­njem u obav­lja­nju
poslova službenika pravosudne policije, ne ometajući pritom redovno obav­lja­nje
poslova.

Članak 36.

U obav­lja­nju nadzora provjerava se:

– poznava­nje i primjena propisa,

– sta­nje unutar­nje­g reda i ste­ge zatvorenika i sigurnosti,

– ispravnost naoruža­nja,
sredstava opreme i odora,

– provođe­nje programa
izobrazbe, gađa­nja i tjelovježbe službenika pravosudne policije,

– ažurnost i pravilnost vođe­nja
k­njiga i evidencija,

– provođe­nje plana osigura­nja.

Članak 37.

Načelnik odjela osigura­nja
izvijestit će upravite­lja o sta­nju utvrđenom tijekom obav­lja­nja nadzora i
predložiti mjere za otkla­nja­nje utvrđenih nepravilnosti i nedostataka,
odnosno za una­prjeđe­nje rada iz djelokruga odjela osigura­nja.

7. Ocje­njiva­nje službenika pravosudne policije

Članak 38.

Službenike pravosudne
policije ocje­njuje se i na teme­lju rezultata provjere tjelesne kondicije
(tjelovježba i borilačke vještine) i gađa­nja iz vatrenog oružja.

8. Posebne mjere održava­nja reda i sigurnosti u otvorenoj kaznionici

Članak 39.

Posebnu mjeru održava­nja
reda i sigurnosti iz članka 135. Zakona o izvršava­nju kazne zatvora (»Narodne
novine«, broj 128/99., 55/00., 59/00., 129/00., 59/01. i 67/01.), koju naredi
upravite­lj otvorene kaznionice, izvršit će službenici pravosudne policije
najbliže kaznionice ili zatvora, uz prethodnu suglasnost Središ­nje­g ureda.

9. Prijelazne i završne odredbe

Članak 40.

Plan osigura­nja iz članka 2.
ovoga Pravilnika kaznionice i zatvori donijet će u roku od tri mjeseca od stupa­nja
na snagu ovoga Pravilnika.

Članak 41.

Stupa­nja na snagu ovoga
Pravilnika prestaje važiti Pravilnik o vrše­nju stražarske službe broj:
03-7139/76 od 1. ožujka 1978. godine, u odnosu na službenike odjela osigura­nja
u kaznionicama i zatvorima.

Članak 42.

Ovaj Pravilnik stupa na snagu
osmog dana od objave u »Narodnim novinama«.

Klasa: 011-01/01-01/25
Urbroj: 514-08-02-1
Zagreb, 8. trav­nja 2002.

Ministrica
**Ingrid Antičević Marinović**, v. r.

Pravilnik, NN 43/2002-895